Obećana zemlja
<s>Obećana Zemlja je naziv za zemlju koju je, prema biblijskom izvještaju, Bog izabrao za svoj narod (Izraelce) i u kojoj se rodio, naučavao, umro i uskrsnuo Isus.</s>

<s>Struktura Obećane Zemlje
Obećana Zemlja proteže se od Tel Dana na sjeveru do Beer Ševe na jugu.</s><s>Dugačka je nešto manje od 230 kilometara.</s><s>Postupno se izdiže od Sredozemlja do gotovo 1000 metara nadmorske visine i zatim strmo zaranja u veliku usjeklinu Jordanske doline.</s><s>Ondje se zemljina površina raspukla i spustila da bi oblikovala brazdu koju se može pratiti na jug sve do Istočne Afrike.</s><s>Na istok od Jordana i na sjever od Galileje planine se dižu gotovo do 2000 metara u Edomu, na istočnom pustinjskom rubu, i preko 3000 metara u Libanonu i planini Hermon na sjeveru.</s>

<s>Narodi Obećane Zemlje</s>

<s>Kaananci
Oko 1300-te godine prije Krista Kanaan je bio egipatska provincija koja je obuhvaćala Libanon, Siriju i područja koja su kasnije postala Izrael.</s><s>Uz Kanaance i Amorejce još su neki narodi živjeli u toj zemlji.</s><s>Izraz "Kanaanci" obuhvaćao je mješavinu naroda, a riječ "Kanaanac" na hebrejskom jeziku značila je "trgovac".</s><s>Glavne luke na ovom području bile su Tir, Sidon, Bejrut i Biblos.</s><s>Iz tih luka cedrovina i posude s uljem i vinom izvozile su se u Egipat, Staru Grčku i Kretu.</s><s>Za uzvrat, u Egipat su stizali papir, luksuzni predmeti, grčka keramika i željezna rudača.</s><s>Zbog geografskog položaja Kanaana kao mosta između Azije i Egipta i njegove trgovačke aktivnosti, narod je bio otvoren svakovrsnim kulturnim utjecajima.</s><s>Kanaanski gradovi bili su opasani obrambenim zidinama napravljenim od zemlje i kamenja, da ih štite od razbojnika i zvjeradi.</s><s>Izraelcima je bilo zabranjeno da se miješaju i žene s pripadnicama tih naroda.</s>

<s>Filistejci
Kad je Izrael okupirao Obećanu Zemlju, osvojili su Središnje visočje i povremeno su pokušavali svoju vlast proširiti dolje do obale Sredozemlja.</s><s>No to su područje naseljavali Filistejci.</s><s>Premda je pod Davidom Izrael uspio steći vlast nad njima za neko vrijeme, mnogo češće u povijesti Izraela Filistejci su vršili pritisak iz svojih pet gradova na obalnom području na Izraelce u brdima.</s><s>Filistejci su živjeli jugozapadno od Izraela i nadzirali obalnu cestu koja je vodila iz Egipta.</s>

<s>Kanaanska religija
Bog je Izraelu na brdu Sinaj zapovjedio da ne smije imati drugih bogova osim njega.</s><s>Kad su Izraelci zaposjeli Kanaan, morali su izbjegavati svaki dodir s kanaanskom religijom.</s><s>No i među Izraelcima bilo je prisutno štovanje boga Baala.</s><s>Kasnije je u Obećanoj Zemlji Baal postao ozbiljan protivnik njihovom bogu.</s><s>Kad je kralj Ahab postao kralj Izraela, sjevernog kraljevstva, Baal je skoro istisnuo Izraelovog Boga.</s>

<s>Kanaanski su bogovi i božice bili utjelovljene prirodne sile.</s><s>Neka istaknuta božanstva njihove religije bili su: Hadad, bog nevremena, Anate, božica ljubavi i rata, Ašera, božica majka i božica mora, Šamaš, bog sunca te Rešef, gospodar rata i podzemlja.</s><s>Neki kanaanski izvori opisuju bogove i božice kao okrutne i krvoločne, koji uživaju u međusobnoj borbi, bludnosti i raskalašenosti.</s>

<s>Progon Židova
Izgnanstvo Židova počelo je 597. godine prije Krista kad su Babilonci odveli dio naroda u Babilon.</s><s>Deset godina kasnije potpuno su uništili Jeruzalem pa je kraljevstvo Juda prestalo postojati.</s><s>Narod je (prema Bibliji) upozoren da će se to dogoditi.</s><s>Čak i prije nego je narod ušao u Kanaan, Mojsije im je rekao da će, ako ne budu pokorni Bogu i ne drže se njegovih zakona, izgubiti zemlju i slobodu.</s>

<s>Stari zavjet</s>

